
«ՍԱՀՄԱՆԱՄԵՐՁ ՏԱՐԱԾԱՇՐՋԱՆՆԵՐԻ ԶԱՐԳԱՑՄԱՆ 2027 ԹՎԱԿԱՆԻ ԾՐԱԳԻՐԸ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱԶԳԱՅԻՆ ԺՈՂՈՎ ՆԵՐԿԱՅԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	1. ՀՀ ֆինանսների նախարարություն
	03.09.2026թ.

	
	N 01/9-1/23420-2026

	Նախագծով առաջարկվում է ՀՀ կառավարության ՀՀ 2027 թվականի պետական բյուջեի նախագծի կազմում ՀՀ Ազգային ժողովի քննարկմանը ներկայացնել սահմանամերձ տարածաշրջանների զարգացման 2027 թվականի ծրագիրը՝ համաձայն հավելվածի: Հավելվածում ներկայացված է «Պետական աջակցություն սահմանամերձ համայնքներին» միջոցառումը՝ 1.09 մլրդ դրամ ֆինանսական գնահատականով, որի ֆինանսավորման աղբյուրը ՀՀ պետական բյուջեն է: Միջոցառման նպատակն է սահմանամերձ համայնքների բնակիչների սոցիալական պայմանների բարելավման նպատակով գազի, էլեկտրաէներգիայի և ոռոգման ջրի մասնակի փոխհատուցման և անշարժ գույքի հարկի ամբողջական փոխհատուցման նպատակով գումարների նախատեսումը:
Նախագծի վերաբերյալ առկա են հետևյալ դիտարկումները։
Նկատի ունենալով, որ ներկայումս 2027թ-ի պետական բյուջեի նախագծի մշակման և քննարկման գործընթացի շրջանակներում քննարկվում են համապատասխան ֆինանսական հատկացումները, այդ թվում՝ ՏԿԵ նախարարության բյուջետային ֆինանսավորման հայտում ընդգրկված «1212. Տարածքային զարգացում» ծրագրի «12003. Պետական աջակցություն սահմանամերձ համայնքներին» միջոցառումը՝ 1.09 մլրդ դրամ ֆինանսական գնահատականով, ինչպես նաև հաշվի առնելով այն, որ ընթացքի մեջ է «Սահմանամերձ համայնքների սոցիալական աջակցության մասին» օրենքի գործողության ժամկետը ևս 3 տարով երկարաձգելու նպատակահարմարության վերաբերյալ քննարկումը (ՏԿԵՆ-ի 27.08.2026թ-ի N ԴԽ/15.3/32566-2026 գրություն), հետևաբար առաջարկում ենք Նախագծին անդրադառնալ վերը նշված քննարկումների արդյունքներով:
	












Ընդունվել է ի գիտություն։
Շահագրգիռ մարմինների հետ քննարկման արդյունքներով որոշվել է «Սահմանամերձ համայնքների սոցիալական աջակցության մասին» օրենքի գործողության ժամկետը ևս 3 տարով երկարաձգել, ինչի նպատակով մեր 03.09.2026թ. N ԴԽ/15/33428-2026 գրությամբ համապատասխան իրավական ակտի նախագիծը ներկայացվել է շահագրգիռ գերատեսչությունների կարծիքին։
Միաժամանակ հարկ ենք համարում նշել, որ ՀՀ վարչապետի N 8-Ա որոշման հավելվածի 43-րդ կետով բյուջեի նախագծի հետ միասին կամ նշված նախագծի կազմի մեջ ՀՀ Ազգային ժողով ներկայացնելու ենթակա ծրագրերի նախագծերը ՀՀ վարչապետի աշխատակազմ ներկայացնելու համար սահմանվել է ժամկետ՝ մինչև 2026 թ. սեպտեմբերի 9-ը։

	2. ՀՀ արդարադատության նախարարություն
	02.09.2026թ.

	
	N /27.4.2/46243-2026

	Նախագծի վերաբերյալ դիտողություններ և առաջարկություններ չունենք։
	Ընդունվել է ի գիտություն։



